Diari Oficial de la Generalitat Valenciana


Sumari del DOGV 7934, del 12-12-2016 (2016/9748)

RESOLUCIÓ de 2 de desembre de 2016, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit en línies de subvenció genèriques del capítol IV, «Transferències corrents», del subprograma 322.51, Foment d'ocupació, per un import d'un milió huit-cents mil euros (1.800.000,00). Expedient de modificació número 31.010/16.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9748


Data del document
:   02-12-2016

Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 2 de desembre de 2016, del conseller d'Economia Sostenible, Sectors Productius, Comerç i Treball, per la qual s'autoritza una transferència de crèdit en línies de subvenció genèriques del capítol IV, «Transferències corrents», del subprograma 322.51, Foment d'ocupació, per un import d'un milió huit-cents mil euros (1.800.000,00). Expedient de modificació número 31.010/16. [2016/9748]  
Per la Llei 11/2015, de 29 de desembre, de Pressupostos de la Generalitat per a l'any 2016, es va aprovar el pressupost del SERVEF, que incloïa en el capítol IV «Transferències corrents» del subprograma 322.51, Foment d'ocupació, entre d'altres, les línies de subvenció genèriques S2240, «Foment d'ocupació de persones amb discapacitat i inclusió social», i la S0212, «Emprenedoria social i innovador», la dotació de les quals és de 61.600.061,00 i 3.900.000,00 euros, respectivament.  
Com a conseqüència de la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació i enclavaments laborals per a aquest exercici l'import consignat per al seu finançament en la línia de subvenció S2240, «Foment d'ocupació de persones amb discapacitat i inclusió social», ha resultat insuficient per a atendre les sol·licituds presentades.  
Amb l'objecte de poder atendre aquestes sol·licituds, el director general del SERVEF proposa minorar el crèdit per un import de 1.800.000,00 euros, de la línia S0212, «Emprenedoria social i innovador», per a incrementar, per aquest import, el de la línia S2240, «Foment d'ocupació de persones amb discapacitat i inclusió social», en el mateix capítol i subprograma, ja que es tracta d'un col·lectiu amb especials dificultats, del qual la inserció plena d'integració, laboral i social, és una prioritat del Govern Valencià, tant pel que fa a la seua contractació com al manteniment dels seus llocs de treball i al trànsit dels treballadors, des de l'ocupació protegida a l'ocupació ordinària.  
Per allò que s'ha exposat, vista la proposta del secretari autonòmic d'Ocupació i director general del SERVEF, i l'informe de la Intervenció Delegada en el SERVEF d'1 de desembre de 2016, en aplicació del que disposen els articles 39, 44 i 49 de la Llei 1/2015, de la Generalitat, d'Hisenda Pública, del Sector Públic Instrumental i de Subvencions, i en els articles, 8.3, 17, 20 i 22 de la Llei 11/2015, de 29 de desembre, de pressupostos de la Generalitat per a l'exercici 2016, resolc:   
  
  
Primer  
Autoritzar una transferència de crèdit en el capítol IV, «Transferències corrents», entre les línies de subvenció del subprograma 322.51, «Foment d'ocupació», per l'import i en les aplicacions que es detallen a continuació:  
  
Aplicació pressupostària que es minora Import  
58.37.60.3757.022.13.7J7841 € 1.800.000,00  
  
Aplicació pressupostària que s'incrementa Import  
76.77.31.5474.791.66.4D1546 1.800.000,00  
  
  
València, 2 desembre de 2016.- El conseller d'Economia Sostenible, Sectors Productius, Comerç i Treball: Rafael Climent González.